cyanic-selkie/wikianc huggingface dataset:
Highlander (franchise)
Highlander III: The Sorcerer
Highlander III: The Sorcerer wie in Britsk-Kanadeesk-Frânske produksje en waard regissearre troch Andy Morahan nei in senario fan Paul Ohi, René Manzor en Brad Mirman. De film gie op 30 novimber 1994 yn premiêre, en brocht $36,7 miljoen op tsjin in budget fan $34 miljoen.
Muzyk
In album mei de soundtracks fan 'e earste trije Highlander-films waard yn 1995 útbrocht ûnder de titel Highlander: The Original Scores.
Lústerferhalen
Fan juny 2009 ôf produsearre Big Finish Productions in rige lústerferhalen op basis fan 'e Highlander-franchise. De ferhalen binne yn 'e ynterne gronology fan 'e franchise nei Highlander: Endgame pleatst. De earste fjouwer hiene Adrian Paul yn 'e haadrol as Duncan MacLeod. Yn it ferhaal Kurgan Rising lykje sawol de Kurgan as Connor MacLeod út 'e dea werom te kearen. In twadde rige fan fjouwer lústerferhalen fan Big Finish draaide om 'e fjouwer Ruters: Kronos, Silas, Caspian en Methos.
Johan Toussaint
Johan Daniël Toussaint (Heusden, 23 jannewaris 1704 - Harns, 29 oktober 1790) wie dûnslearaar en boargemaster fan Harns.
André Kuipers (kuorballer)
thumb|André Kuipers André Kuipers (Ljouwert, 21 oktober 1981) is in Nederlânsk kuorbal-international. Hy spilet foar KZ út Koog aan de Zaan.
Swimmen op de Olympyske Simmerspullen 1960
4x200 meter Frije Slach estafette
{| width=100%
Elizabeth Olsen
Elizabeth Olsen (folút: Elizabeth Chase Olsen; Los Angeles, 16 febrewaris 1989) is in Amerikaansk aktrise dy't de jongere suster is fan 'e bekendere twillingaktrises Mary-Kate en Ashley Olsen. Yn it sok fan har susters spile hja al as bern ferskate lytse roltsjes yn Amerikaanske tillefyzjesearjes. Olsen briek lykwols pas troch yn 2011, doe't se de haadrol hie yn it ûnôfhinklike skriller-drama Martha Marcy May Marlene, dêr't se in protte lof foar taswaaid krige. Neitiid wie se te sjen yn films as Silent House, Oldboy, Godzilla, Ingrid Goes West en Wind River. Ek hie se de haadrol yn 'e web-/tillefyzjesearje Sorry for Your Loss, dêr't se teffens as útfierend produsinte by belutsen wie. By it grutte publyk waard se it bekendst mei har fertolking fan 'e rol fan Scarlet Witch yn 'e superheldefilms fan Marvel Studios.
Aktearkarriêre
Olsen fertolke yn 2015 ek de rol fan Audrey Williams, de frou, ympressario en duëtpartner fan countrysjonger Hank Williams (spile troch Tom Hiddleston) yn 'e biografyske film I Saw the Light, ûnder rezjy fan Marc Abraham. Yn 2017 wie Olsen te sjen as Taylor Sloane yn 'e film Ingrid Goes West, wêryn't se de tsjinspylster wie fan Aubrey Plaza. Datselde jiers fertolke se yn 'e neo-western Wind River, fan regisseur Taylor Sheridan, de rol fan FBI-aginte Jane Banner, dy't mei help fan in spoarsiker fan 'e U.S. Fish and Wildlife Service (spile troch Jeremy Renner) yn it Wind River Yndianereservaat fan Wyoming de moard op in jonge Yndiaanske frou besiket op te lossen.
Incrementum
Incrementum is in term út de retorika om dingen te beneidrukken troch in fergeliking te meitsjen, bygelyks op te somjen yn oprinnende graad fan gewicht.
Elizabeth Olsen
Priveelibben
Olsen en akteur Boyd Holbrook ferloofden harren yn maart 2014, mar brieken de relaasje yn jannewaris 2015 ôf ear't it ta in houlik komme koe. Neitiid krige Olsen yn 2016 in relaasje mei muzikant Robbie Arnett fan 'e band Milo Greene. Mei him ferloofde se har yn 2019.
Maritime skiednis fan Nederlân yn de Midsiuwen
Krústochten
Troch dizze krústochten ûntstie der ek mear kontakt en dêrmei hannel tusken West-Jeropa en de Levant. Dêrwei kaam side, katoen, rys, súdfruchten, damast en mûsseline.
Súdlike Nederlannen
Fan 869 ôf wisten Boudewijn I fan Flaanderen en syn opfolgers frijwat selsstannigens te berikken tsjinoer harren lienhear, de Frânske kening. Harren kearngebiet wie de streek om Brugge hinne. De greven wreiden har machtsgebiet út ta alle gebieten besuden en bewesten de Skelde, it tsjintwurdige Siuwsk-Flaanderen ynbegrepen. Men jage ek al op walfisken en weage him op de Middellânske See. Arnulf de Grutte krige in soad ynkomsten troch de toljilden fan Boulogne. Yn 1009 stelde Boudewyn IV de Hear fan Gistel oan as seeprefekt om de kust te beskermjen tsjin ynfallen. It ferlies fan tolynkomsten trochdat Boudewyn IV syn ynfloed oer Boulogne ferlear, waard mar foar in part goedmakke troch de opkomst fan Brugge. Mei it ûntstean fan It Swin en it graven fan it Alde Swin oan’e ein fan de 11e iuw waard Brugge goed berikber.
Yn 1340 waard by de Slach by Sluis de Frânske fleat ta sinken brocht troch Edward III fan Ingelân. Dit wie ien fan de earste slaggen fan de Hûndertjierrige Oarloch.
Grutte Sylfeart
Mei de foarming fan de Portugeeske en Spaanske koloanjes groeide de wrâldhannel yn in tige heech tempo. Hjirfoar wienen gruttere en snellere skippen nedich. Om hurder sile te kinne moasten de tugen heger wurde, wêrmei’t de perioade fan de Grutte Sylfeart oanbruts.
Ordonnânsje op de Admiraliteit
Yn 1483 ferstoar de lêste Flaamske admiraal. Doe’t Maria fan Boergonje stoar, wegere Flaanderen it regintskip fan Maksimiliaan fan Eastenryk te erkennen, wat de oanlieding wie fan de Earste Flaamske opstân tsjin Maksimiliaan. De Nederlânske admiraal en oare eallju keazen partij foar Flaanderen. Filips fan Kleef waard dêrom - en fanwege de dea fan Josse fan Lalaing - troch in kommisjebrief wêrby’t alle oare admiralen ûntslein waarden yn 1485 ta admiraal fan de Nederlannen beneamd, wêrmei’t foar it earst in admiraal de hiele Nederlannen as amtsgebiet hie. By de rebûlje waard op 8 jannewaris 1488 de Ordonnânsje op de Admiraliteit útfurdige. It doel fan de ordonnânsje wie it bedamjen fan de kaapfeart en it omskriuwen fan it foech fan de admiraal. Dat foech waard ek frijwat útwreide ten koste fan de Grutte Rie, de gewestlike rieden en de skepenbanken troch it oprjochtsjen fan de admiraliteit. De admiraal krige 10% fan it bútjild en de opbringst fan de kaperbrieven en wie rjochter by alle misdriuwen dy’t oan board bard wienen.
Troch de yn 1487 útbrutsen Twadde Flaamske opstân tsjin Maksimiliaan waard de ordonnânsje yn it begjin net útfierd. Filips fan Kleef keas inkele moannen nei it útfeardigjen fan de feroardering de kant fan de opstannige stêden fanwege de eedbrek fan Maksimiliaan. Om de striid tsjin harren oan te binen, beneamde Maksimiliaan Freark Eitel fan Zollern en dêrnei Knilles fan Bergen ta admiraal fan de Nederlannen.
Steande float
Troch de Italjaanske Oarloggen mei Frankryk yn de jierren fyftich ûntstie ferlet fan in steande float. Feare waard yn de earste helt fan de 16e iuw sa no en dan as oarlochshaven brûkt en groeide mei de foarming fan in fêste float yn 1550 út ta de marinehaven fan de Habsburchske Nederlannen. Neist de lytse oarlochsfleat bleau men foar it ûndernimmen fan ferantwurde ekspedysjes ôfhingjen fan partikulier skippen. Tanksij de Walcherske rede, de wichtichste merk foar seeskippen yn de Nederlannen, en Arnemuiden, mei syn bulte seelju, koe de Habsburchske float yn Seelân útwreide wurde as soks needsaaklik bliek.
De súksesfolle Habsburchske houlikspolityk hie belangrike gefolgen foar de Nederlannen. Dizze waarden part fan en keninkryk wêr’t se mei yn ferbining stienen middels Spanje. Walcheren wie in knooppunt foar seereizen fan dit ryk. Dêrtroch lei it swiertepunt fa de Nederlânske kustferdigening op Walcheren. Dêrom ûntwikkele Knilles de Skepper om 1550 hinne in maritime strategy. Hjirfoar waard in lyts oantal permanint beskikbere skippen - de Habsburchske oarlochsfloat yn Feare, oanfold mei hierde skippen. Dit waard de earste steande float fan Nederlân.
Beskerming fan hannelsfeart en hjerringfiskerij
De bydrage fan de admiraal bleau beheind ta de útrikking fan kommisjebrieven oan de kommandant fan de float fan de Flaamske Steaten, it sluten fan fiskerijbestannen en it útrikken fan frijgelieden en it neilibjen fan de ordonnânsjes.
Allinnich de Hollânske skipsmacht koe fan de Habsburchske Nederlannen in seemacht meitsje, alhoewol’t Walcheren as de kaai fan de Nederlannen sjoen waard. De Flaamske admiraalstradysje, de Siuwske machtsbasis fan de hearen fan Feare en it steedhâlderskip fan Maksimiliaan fan Boergonje, blieken úteinlik net genôch foar de Habsburchske maritime ambysjes.
Jacobus Petrus Besteman
By de Aktion Silbertanne fermoarde hy de boargemasters Piet Smulders fan Someren en Willem Wijnen fan Asten op 15 augustus 1944. Fierder fermoarde er tegearre mei SS'er Heinrich Boere de Bredaaske apteker Fritz Hubert Ernst Bicknese.
Aggaeus Albada
Hy libbe bot op himsels oan de ein fan syn libben. Mooglik wie hy in oanhinger fan Schwenckfeld.
Hemmemastate (Berltsum)
thumb|left|175px|Hette fan Hemmema (1561) Syn soan Hette Hemmema is noch yn 1491 âlderman fan Berltsum. De funksje fan âlderman hold yn dat de beklaaier fan de funksje oan it haad fan it stedsregear stie. Dêrút soe bliken dwaan dat net allinnich it havenstedsje Tuytkum, dat oan de ein fan de 15e iuw allang yn Berltsum opgien wie, mar dat ek Berltsum stedsrjochten hân hat.
Armand de Kersaint
Eftergrûn
Kersaint waard yn 1742 berne yn Parys. Hy kaam út in âld aadlik etnysk Bretonsk geslacht, dat in skiednis hie fan militêre tsjinst by de Frânske Marine. Syn heit, Guy-François de Coëtnempren de Kersaint, hie himsels as marine-ofsier ûnderskaat, en ek syn broer Guy-Pierre de Kersaint (1747-1822) tsjinne by de Frânske Marine.
Religy
Oarsprong fan religy
Der binne sterke oanwizings om derfan út te gean dat religiositeit en spiritualiteit de minske oanberne is. Dat betsjut dat it yn begjinsel net wat is dat harren troch foarsten of preesters oplein of oanpraat is, mar dat út 'e minsken sels komt, en dêrmei fan alle tiden is en yn alle maatskippijen bestean sil. Los fan 'e fraach oft sokke leauwensoertsjûgings op wierheid berêste, mei oare wurden, oft der wier goaden of in hjirneimels besteane (eat dat de wittenskip bewize noch ûntkrêftsje kin), lykje de measte minsken religy nedich te hawwen om te besykjen útdrukking te jaan oan 'e sin en de mystearjes fan it libben. Religiositeit wurdt dêrom wol beskôge as in wichtige skiedsline tusken minske en bist. Beiden ite, drinke, sliepe, kommunisearje en plantsje har fuort, mar allinne minsken soenen de geastlike fermogens en it selsbewustwêzen hawwe om nei te tinken oer wêr't se wei komme, wêr't se hinne geane en wat de sin fan it libben is.
Leauwen en fertrouwen
Mei't religy útgiet fan it boppenatuerlike, is de wierheid derfan ynherint ûnbewiisber. It wichtichste ûnderdiel fan religy is dêrom leauwen yn 'e letterlike sin fan it wurd. Oanhingers fan in religy moatte leauwe yn 'e dingen dêr't sa'n religy foar stiet, mei't dy dingen wittenskiplik sjoen net te bewizen of te ûntkrêftsjen binne. Sokke oanhingers wurde dêrom 'leauwenden' neamd. Leauwen giet yn it ramt fan religy mank mei in flinke poarsje fertrouwen: leauwenden hawwe sels gjin ynfloed op it wier wêzen (of net) fan harren religy, en moatte der dêrom fertrouwen yn hawwe dat de útkomst (bgl. it bestean fan in hegere macht of in libben nei de dea) wêze sil sa't se ferwachtsje.
Mandeïsme
It mandeïsme is in monoteïstyske godstsjinst mei dualistyske skaaimerken, dy't dêrom ek wol ta de Iraanske religyen rekkene wurdt. It is de godstsjinst fan 'e Mandeeërs, in lytse etnyske groep út súdlik Irak, dy't wol "de lêste gnostisy" neamd wurde. Hja leauwe dat harren religy basearre is op 'e lear fan Jehannes de Doper, dy't harren wichtichste profeet is. Yn 2007 waard it tal leauwenden fan it mandeïsme rûsd op 60.000 oant 70.000 minsken wrâldwiid.
Rastafarianisme
It rastafarianisme is in monoteïstyske abrahamityske religy dy't ek sjoen wurde kin as in nije religieuze beweging. It kaam yn 'e 1930-er jierren op Jamaika ta ûntwikkeling mank de sosjale ûnderklasse fan negroïde ôfstammelingen fan plantaazjeslaven. De oanhingers, dy't rastafarianen, rastafary of koartwei rasta's neamd wurde, leauwe yn in spesifike ynterpretaasje fan 'e kristlike Bibel en yn ien inkele God dy't se oantsjutte as Jah. Dy God libbet yn eltse persoan en foarmet in yntegraal ûnderdiel fan alle minsken. It rastafarianisme ken in sintrale rol ta oan Haile Selassie, dy't fan 1930 oant 1974 keizer fan Etioopje wie. In soad oanhingers fan 'e godstsjinst sjogge him as de Weromkearde Kristus en dêrmei as in ynkarnaasje fan God, wylst oaren him beskôgje as in profeet.
Samaritanisme
It samaritanisme is de nasjonale religy fan 'e Samaritanen, dat ûnder de Assyryske Ballingskip yn 'e achtste iuw f.Kr. út it iere joadendom fuortkommen is. De Samaritanen libje neffens de foarskriften fan 'e Samaritaanske Pentateûch, dy't sysels beskôgje as de oarspronklike, ûnferoare Torah. Neffens harren is de bekendere Torah fan 'e joaden nammentlik in troch de tiid ferbastere ferzje fan 'e orizjinele tekst. It samaritanisme wurdt dêrom troch de eigen leauwenden sjoen as it echte, rjochtsinnige joadendom, dat weromgiet op 'e iepenbiering fan 'e profeet Mozes op 'e berch Sinaï, en dat dêrnei milennia ûnferoare fan âlder op âlder trochjûn is. Yn 2017 telde it samaritanisme noch krapoan 800 leauwenden, dy't yn it Westjordaanlân en Israel libje en etnysk sjoen as subgroep fan 'e Palestinen beskôge wurde.
Oare abrahamityske religyen
Fierders wurdt ek it jazdânisme wol ta de abrahamityske religyen rekkene, dat in koepelnamme is foar de ûnderskate Koerdyske religyen. Yn dit oersjoch binne dy lykwols ûnderbrocht by de Iraanske religyen (sjoch: hjirre).
Jazdânisme
De bekendste foarm fan it jazdânisme is it jezidisme, dat beliden wurdt troch de Jezidys fan noardlik Irak. Hja leauwe yn ien God, dy't de wrâld skoep en dêrnei tabetroude oan sân ingels ûnder lieding fan Tawûsê Melek (yn Westerske publikaasjes faak "Melek Taûs" neamd), de 'Pau-Ingel'. Dyselde wurdt troch de Jezidys sjoen as in soarte fan steedhâlder fan God, dy't assistearre troch de oare seis ingels de wrâld regearret. Troch kristenen en moslims wurdt Tawûsê Melek faak lykslein mei Satan, de duvel. Fûnemintalistyske moslims sjogge de Jezidys sadwaande as duveloanbidders, wat ta in protte leauwensferfolging laat hat, lykas de Jezidyske Genoside fan 2014. Jezidys leauwe lykwols net dat Tawûsê Melek de boarne fan it kwea is en beskôgje him as in lieder fan 'e aartsingels ynstee fan as in fallen ingel. Der binne wrâldwiid tusken de 850.000 en 1,4 miljoen Jezidys.
Boedisme
It boedisme waard yn 'e Spiltiid yn 'e sechsde iuw f.Kr., yn wat no noardlik Yndia is, stifte troch de Boeda, oftewol prins Siddharta Gautama. De religy draait fierhinne om 'e ferlossing fan 'e sielen fan alle selsbewuste wêzens fan 'e oanhâldende reynkarnaasjesyklus fan libben, dea en werberte (saṃsāra). Dêrta moatte se de ferljochting oftewol it nirvana (nirvāṇa) berikke troch it wiere aard fan alle dingen te begripen om sa in ein te meitsjen oan harren lijen (duḥkha). It boedisme is in non-teïstyske religy, yn 'e sin dat it leauwen yn it bestean fan goaden net nedich achte wurdt en alhiel los stiet fan wêr't it om giet: de ferlossing fan 'e siel, dêr't gjin god oan te pas komt. Nettsjinsteande dat spilet it leauwen yn goaden yn 'e deistige religieuze praktyk fan 'e measte boedisten dochs in wichtige rol, al wie it mar om't de Boeda sels fergoade is. Neffens sifers út 2013 wiene der doe wrâldwiid 535 miljoen minsken dy't it boedisme oanhongen. Dizze religy omfettet trije grutte streamings.
Sineesk universalisme
It Sineesk universalisme, ek wol bekend as it Sineeske folksleauwe, is de âldste, lânseigen religy fan 'e Sinezen as etnyske groep, en foarmet de grûnslach fan it Sineeske tinken. It is dreech om te sizzen oft it in polyteïstyske foarm fan it heidendom is, in rasjonalistyske natoerwet of in tige komplekse natoerreligy, mei't it fan al dy kategoryen eleminten omfettet. De heechste doelstelling fan it Sineesk universalisme is it oarderjen en yn lykwicht bringen fan 'e beide oerkrêften yin en yang, om sa harmony te skeppen en te behâlden yn natoer, maatskippij en persoan.
Taoïsme
It taoïsme, soms ek transliterearre as daoïsme, is in Spiltiidreligy út Sina dy't yn 'e fjirde iuw f.Kr. stifte wêze soe troch de wiisgear Laozi (ek transliterearre as Lao-Tze). Oan dyselde wurdt de Tao Te Ching (of Dao De Jing) taskreaun, de hillige tekst fan it taoïsme. Dizze religy leit de klam op it libjen yn harmony mei de Tao (of Dào), dat "de Wei" betsjut. Yn it taoïsme ferwiist dy term nei de boarne, it patroan en de subsânsje fan alles dat bestiet. It taoïsme ferskilt fan it konfusianisme yn 'e sin dat it syn leauwenden gjin rigide rituelen en maatskiplike oarder opleit, mar dochs fertoant it der in protte oerienkomsten mei om't beide in lear binne dy't de lju manearen bybringe wol om 'pefeksje' te berikken troch ien te wurden mei it ritme fan it hielal. De etyk fan it taoïsme fariëarret al neigeraden de streaming, mar draait yn alle gefallen fierhinne om wu wei ("die sûnder bedoeling"), "natuerlikens", ienfâld, spontaniteit en de saneamde Trije Skatten: begrutsjen, sunigens en nederichheid. Yn 2010 hie it taoïsme yn Sina, Taiwan, Hongkong, Makau en Singapoer nei skatting 195 miljoen leauwenden.
Nije religieuze bewegings op boedistyske grûnslach
Yn Koreä is it tsjondoïsme (cheondogyo) in synkretistyske religy dy't eleminten út it Koreaansk sjamanisme fermingt mei eleminten út it boedisme en taoïsme. Yn Súd-Koreä hat dizze godstsjinst 65.000 leauwenden, mar yn Noard-Koreä, dêr't it tsjondoïsme nei't it skynt dulde wurdt, soene der 2,8 miljoen oanhingers wêze. In oare wichtige nije religy út Súd-Koreä is jeung san do, dat stifte waard yn 1974. Yn Fjetnam besteane twa grutte nije religyen: it kwasy-boedistyske hòa hảo, mei 1,5 miljoen oanhingers, en cao đài, in synkretistyske monoteïstyske religy, mei nei skatting sa'n 2,5 oant 6 miljoen leauwenden.
Nije religieuze bewegings op hindoeïstyske grûnslach
Benammen op it Yndysk subkontinint, mar ek yn 'e Westerske wrâld, komme ferskate nije religieuze bewegings op hindoeïstyske grûnslach foar. Dêrûnder binne hindoeïstyske herfoarmingsbewegings, lykas ayyavazhi, it swaminarayan-leauwe en ananda marga. Oare foarbylden binne transendinte meditaasje; Auroville, dat opset is op basis fan 'e filosofy fan Sri Aurobindo Ghose; it rajneeshisme, de religy fan 'e Bhagwan; en eckankar, in panteïstyske religy dy't himsels ta doel stelt om God ta in aldendeiske reäliteit te meitsjen yn it libben fan 'e leauwenden.
Modern heidendom
Moderne heidenske religyen falle útinoar yn twa groepen: etnyske religyen, dy't kultuerspesifyk binne, en universele religyen, dy't net oan kultueren of etnyske groepen bûn binne. Foarbylden fan kultuerspesifike moderne heidenske religyen binne it modern Arabysk heidendom, modern Armeensk heidendom (of hetanisme), modern Baltysk heidendom, modern Baskysk heidendom, modern polyteïstysk Egyptysk heidendom (of kemetisme), modern monoteïstysk Egyptysk heidendom (of atenisme), modern Estysk heidendom (of taaraïsme), modern Finsk heidendom (of sûomenisme), modern Germaansk heidendom, modern Gryksk heidendom (of hellenisme), modern Hongaarsk heidendom, modern Italo-Romeinsk heidendom, modern Kanaänitysk heidendom (of natib qadish), modern Keltysk heidendom, modern Ossetysk heidendom (of ætsæg din), en modern Slavysk heidendom (of rodnovery). Under dizze kategory falle ek it boerchanisme en it tengrisme, twa foarmen fan it modern Turksk heidendom.
Frachtreligyen
Frachtreligyen of frachtkulten (Ingelsk: cargo cults) binne religyen dy't har ûntjûn hawwe yn ferhâldingsgewiis ûnûntwikkele gebieten fan 'e wrâld, wêrby't de leauwenden rituelen útfiere yn 'e hope dat soks liede sil ta de oankomst fan fracht út in technologysk heger ûntwikkele maatskippij, besteande út modern gebrûksguod. Sokke religyen binne benammen bekend út Melaneezje, dêr't se oan 'e ein fan 'e njoggentjinde iuw en yn 'e earste helte fan 'e tweintichste iuw ûntstiene nei de earste kontakten mei de Westerske wrâld. Leauwenden leine bgl. lâningsbanen op harren eilannen oan om 'e lâning fan fleantugen mei fracht mooglik te meitsjen, ek al hiene se gjin inkele logysk ûnderboude reden om te ferwachtsjen dat sokke fleantugen komme soene. De Twadde Wrâldoarloch, wêryn't sawol de Alliëarden as de Japanners ta befoarrieding fan harren troepen ûnbidige hoemannichten guod nei eilannen yn 'e Stille Súdsee oerbrochten, spile in wichtige rol yn 'e ûntwikkeling fan 'e frachtreligyen.
Ateïsme
Ateïsten riddenearje yn 'e regel dat eltsenien as ateïst berne wurdt, en dat dêrom de bewiislêst foar de wearde fan religy oan oanhingers fan religyen is. Dêrmei geane se lykwols foarby oan 'e oanberne religiositeit dy't in útgongspunt is yn it tinkproses fan 'e measte teïsten. Mei't de efterlizzende wierheid fan eltse religy ûnbewiisber mar ek ûnûntkrêftber is, jildt datselde winliken foar ateïsme. De ûntkenning fan religy hat dêrom foar it meastepart deselde skaaimerken as religy sels, en in soad ateïsten lykje it ateïsme op deselde wize te beliden as dat teïsten mei harren religy dogge.
Religy en ekonomy
Wittenskiplik ûndersyk hat útwiisd dat der op lanlik nivo yn 'e wrâld in omkeard negatyf ferbân bestiet tusken religiositeit en rykdom. Oars sein: wat riker in lân is, wat leger de kâns dat in ynwenner fan dat lân religieus is. Neffens in ûndersyk út 2015 besieten doe kristenen 55% fan alle rykdom yn 'e wrâld, moslims 5,8%, hindoes 3,3% en joaden, nettsjinsteande it feit dat it joadendom in godstsjinst is mei folle, folle minder oanhingers, 1,1%. Net-religieuze lju soene neffens itselde ûndersyk 34,8% fan alle rykdom yn 'e wrâld yn besit hawwe.
Religy en sûnens
Ferskate wittenskiplike ûndersiken hawwe oantoand dat der in ferbân bestiet tusken belutsenens by religy en spiritualiteit oan 'e iene kant en sûnens op lichaamlik en geastlik mêd en de algemiene kwaliteit fan it libben oan 'e oare kant. Lju dy't in religy oanhingje en/of aktyf dwaande binne mei spiritualiteit binne oer it algemien sûner, libje langer, kinne better omgean mei tsjinslaggen yn it libben, betterje faker en flugger op fan slimme sykten en swiere ferwûnings, hawwe minder faak te krijen mei klinyske depresjes en dogge minder faak selsmoard. In ûndersyk út 2006 dat basearre wie op in analyze fan gegevens út 'e Feriene Steaten ûnderskreau dy konklúzjes fierhinne, mar tekene dêrby oan dat sokke útkomsten fan religy ta religy ferskille kinne en dat de útkomsten net folslein itselde binne foar manlju en froulju.
Bloedoffers
Yn 'e Westerske wrâld wurde selden noch biste-offers brocht en ek ritueel slachtsjen stiet tige ûnder druk fanwegen noed oer it bistewolwêzen. Yn Yndia is it bringen fan biste-offers ferbean. Yn grutte dielen fan Afrika en ek by oanhingers fan 'e Afrikaanske synkretistyske religyen yn Amearika is it lykwols noch hiel normaal.
Jannum
Skiednis
Jannum hearde by Dantumadiel, mar waard oer lân hielendal troch Ferwerderadiel omsletten. De winkellju kamen út Reitsum en Ginnum. Om it doarp libben te hâlden waard oansluting fûn by de Flieterpen: Ginnum, Jannum, Reitsum en Lichtaard. By de grinswiziging fan 1984 waard Jannum in part fan Ferwerderadiel. De gemeente Ferwerderadiel gyng yn 2019 op yn de gemeente Noardeast-Fryslân.
De tsjerke
thumb|left|Jannumer tsjerke
Nei de restauraasje waard de tsjerke yn 1947 in úthôf fan it Frysk Museum. Jannum krige sa syn tsjerkemuseum. Dit waard de op ien nei grutste kolleksje fan sarkofagen, deksels en stiennen kisten. De âldsten stamme út de 12e iuw. Ek oare tsjerklike stikken út de kolleksje hawwe yn Jannum in plak krige.
Willibrord
Libben
Doe't Willibrord 20 jier âld wie, gong er fuort nei it "Eilân fan de Hilligen", (Ierlân). Dêr moast er him ûnderwerpe oan tige strange tucht yn it kleaster fan Rathmelsigy. Hy waard yn 688 as preester wijd. Fûl mei de geast fan "peregrinatio", en mei de winsk om de heidenkse folken fan dy tiid te bekearen, stiek hy yn 690 mei alve maten oer nei it Jeropese festelân. Hy kaam oan lân by Katwyk en ferkundigde dêr it evangeelje oan de heidenske Friezen.
Stienûlen
De stienûlen binne lytse ûlen yn it skaai (wittenskiplike namme: Athene) út de famylje fan de ûlefûgels (Strigidae). It skaai telt sa’n 9 soarten fan ûlefûgels dy ’t in grutte parten fan de wrâld foarkomme. Yn Jeropa komme allinnich ferskâte ûndersoarten fan it stienûltsje foar.
Sibearysk grûniikhoarntsje
Fretten
Sibearyske grûniikhoarntsjes binne fierhinne herbivoare bistkes. Se frette benammen sieden (fan beammen), beamknoppen en -bluossems, woartels, poddestuollen, beien, nôtkerlen en bokweit. Dat fegetaryske dieet folje se lykwols soms oan mei ynsekten, weakdieren, lytse hagedissen en sels wol mei jonge fûgelpiken.
Status
It Sibearyske grûniikhoarntsje hat de IUCN-status fan "net bedrige", mei't er yn syn ferspriedingsgebiet noch rûnom foarkomt en om't de populaasje stabyl liket te wêzen. Yn westlik Jeropa wurdt er oer it algemien beskôge as in skealike eksoat, want hoewol't er in grappich bistke is om te sjen, fret er itselde soarte spul as it lânseigen iikhoarntsje (Sciurus vulgaris), en soe dy skea ûnderfine kinne fan 'e konkurrinsje. Mei de fersnipele fersprieding fan it Sibearyske grûniikhoarntsje yn westlik Jeropa is dêr lykwols foarearst noch gjin sprake fan.
Annejet van der Zijl
Karriêre as skriuwster
Sonny Boy, oer de "verdwenen levens" fan Waldemar Nods en Rika van der Lans, ferskynde yn 2004. Sonny Boy waard yn jannewaris 2010 ferfilme troch regisseur Maria Peters. Medio 2010 binne fan it boek al in heal miljoen eksimplaren ferkocht.
Maksiminus Traks
Libben
Maksiminus waard berne yn in ienfâldich Trasysk feehoedersfamylje. As jongfeint waard er soldaat yn it Romeinske leger en ûnder keizer Septimius Severus makke hy al gau opgong.
Pälweerm
It eilân, dat gjin sânstrân hat, is ûnderferdield yn kogen (Köge), âlde polders. It eilân leit trochstrings op 1 meter ûnder de seespegel en wurdt omklamme troch in 8 meter hege en 25 km lange seedyk. Pälweerm makke eartiids part út fan it eardere eilân Strân of Ald-Noardstrân, dat yn 1634 troch in stoarm foar in grut part fuortspield waard. In oar part dat oerbleau is it tsjintwurdige eilân Noardstrân.
De Kúnder
Skiednis
Yn de tiid fan de Tachtichjierrige Kriich waard in skâns oanlein, ien fan de ferdigeningswurken oan de Sudersee. Mei de oanlis fan de wuk Overhavendijk binne yn 2005 dielen en grêven werom fûn.
Bakkefeanster Feart
De namme Bakkefeanster Feart jildt sûnt 15 maart 2007 as de offisjele namme, as ferfanging foar de eardere offisjele namme Bakkeveensche Vaart.
Hannes de Boer
Hannes de Boer (Hollum, 2 desimber 1899 – Rijswijk, 2 april 1982) wie in Frysk fierspringer,
Lucie de Blécourt
Gie nei it Huygenslyceum yn Voorburg en ferhuze letter nei It Bilt. Begûn sûnt 1975 portettekeningen te meitsjen. Yn 1985 makke hja in tal portretten fan de Frânske chansonnier Leo Ferré foar it omkaft fan de grafyske bondels fan Wim Bors. Begjin jierren njoggentich ûntstie ynteresse foar it edelsmeien. Folge kursussen by Anke Kuypers en rjochte yn 1996 mei har man Wim Bors "Atelier 11" op. Tatreden yn 2001 ta it Gilde fan Fryske Goud- en Sulversmidten.
Geert Grote
Neilittenskip
Oannomd wurdt dat de belangrykste fertsjintwurdiger fan de Moderne Devoasje Thomas a Kempis (± 1380 - Swol, 25 july 1472) de geskriften fan Grote fierhinne “kodifisearre” hat yn syn geskrift/boek “De neifolging fan Kristus”.
Sopot
Skiednis
De skiednis fan it doarp is nau mei dy fan Gdańsk (it eardere Danzig) ferbûn. It hearde mei de rest fan de Pommerellen by de Dútske Oardersteat en letter, nei 1466, by it Keninklik Prusen, dat him frijwillich ûnder de beskerming fan de Poalsk Kroan set hie. Yn it ramt fan 'e Earste Poalske Dieling waard it gebiet yn 1772 ûnderdiel fan it Keninkryk Prusen. thumb|left|Toerisme yn it doe noch Dútske baaiplak Zoppot) Yn de jierren 1820 waard mei de iepening fan in strân- en kuerfasiliteit de earste oantrún jûn foar de toeristyske ûntjouwing fan it fiskersdoarpke Zoppot. Ferskillende faktoaren soargen der foar dat it plak tige gaadlik wie as kuerplak. De bosken op de hegere dielen beskermen it plak tsjin de westlike en noardlike wyn, de loft wie myld en frij fan neefkes en it seewetter yn 'e Bocht fan Gdańsk wie wat waarmer as yn it westlike diel fan 'e Eastsee en hie in folle minder sâltgehalte. Stadichoan ûntwikkele Zoppot him fan fiskersdoarp ta in modern baaiplak. Fan 1871 oant 1920 hearde Zoppot by it Dútske Ryk.
Tsjin it ein fan de Twadde Wrâldkriich naderen op 19 maart 1945 ienheden fan it Reade Leger fanút it west Zoppot. De jûns moasten de ynwenners evakuëarje, dy't doe mei tûzenen nei Gdynia flechten. De oare deis waard de stêd besketten, werby likernôch 10% fan de stêd ferneatige waard. De Dútske troepen joegen de striid al gau op en op 23 maart 1945 besette it Reade Leger sûnder grutte slach de stêd. De Sovjet-Uny foege it gebiet fan de Frije Stêd Danzig en dêrmei ek Zoppot by de Folksrepublyk Poalen, dy't it op 30 maart 1945 by it nije woidwodskip Gdańsk yndielde. Zoppot waard offisjeel omneamd ta Sopot.
Op 8 oktober 2001 fierde de stêd it 100-jierrich jubileum dat de Sopot him stêd neame mei.
Kuzemerbalk
thumb|right|250px| Kuzumerbalk Kuzemerbalk is in buorskip yn de gemeente Westerkertier yn de provinsje Grinslân. It leit krekt besuden Sebaldebuorren.
De Reidfink (mole)
thumb|right|250px|De Reidfink De Reidfink is in achtkante boppekruier by it doarp Nijetrine yn it natoergebiet Rottige Meente oan it kanaal De Scheene by de Scheeneslûs. De wynmole waard yn 1855 boud en hie de funksje fan poldermole. Anno 25 juny 2010 is de mole opknakt. Der is dan ek in teeskinkerij yn. De oare mole yn de Rottige Meente is De Reager. De Reidfink wie ien fan seis mûnen dy't de Grutte Feanpolder de lêste iuwen drûch hâlde moast. It is in ryksmonumint.
Tuberkuloazemuseum Beatrixoord
In protte âld-pasjinten hawwe de ôfrûne jierren it paad nei it museum fûn. Faak wienen sy beselskippe fan harren bern of fan pake- en beppesizzers. De ferhaaltsjes yn it gasteboek litte sjen dat de útwurking fan tuberkuloaze op de pasjinten, mar ek op harren húshâlding, grut wie. Neist alle fertriet - en miskyn wol dêrtroch - wie de ienichheid ûnder pasjinten en personiel tige grut. Der waard gûld, feeste, lake en der ûntstienen freonskippen dy't lang bestean bleaun binne.
Karolina fan Oranje-Nassau
Karolina wie de âldere suster ffan Willem Batavus van Oranje-Nassau, de lettere steedhâlder Willem V. Willem IV wie al erfsteedhâlder en yn 1747 waard bepaald dat it steedhâlderskip ek yn de froulike line trochjûn wurde koe. DÊrom hie Karolina yn 1759 by har ferloving tastimming nedich fan de Steaten-Generaal, in fersyk dat noch troch har mem de Gûvernante koart foar har ferstjerren dien waard. It levere nochal wat argewaasje op, omdat de brêgeman Lutersk wie, en de steatsregeling fan 1747 easke dat de leden fan it Hûs fan Oranje-Nassau de "iepenbiere godstsjinst" belijden. De Ridderskip fan Utert en ek in oantal Hollânske stêden stimden tsjin. Karolina hie in eigen bûtenpleats yn It Oranjewâld, neamd Carolineburg.
Novosibirsk (oblast)
Novosibirsk (Russysk: Новосибирская область, Novosibirskaja oblast) is in oblast fan Ruslân. De haadstêd Novosibirsk leit 3.191 km fan Moskou.
Frits Koolhoven
Libben en wurk
In 1921 rjochte in groep ûndernimmers de Nationale Vliegtuig Industrie (NVI) op en hierde Koolhoven yn as haadûntwerper. It bedriuw hold it mar fjouwer jier út. Lykas ek de BAT hat de N.V.I. in protte technysk avansearre ûntwerpen ûntwikkele, dy't omtinken út de hiele wrâld krigen, mar oarders folgen der hast net.
Dornier Do X
thumb|right|275px|Dornier Do-X earne boppe de [[Baltyske see, 1930]] De Dornier Do X wie yn 1929 de grutste, swierste en krêftichste fleanboat doe't er út de Dornier-fabryk yn Dútslân rôle. It tastel waard ûntwurpen troch Dr. Claude Dornier, begjinnend yn 1924, waard der 7 jier oan arbeide. Dêrby waard foar it earst gebrûk makke fan in houten model (skaal 1: 1). De bou naam twa jier.
It projekt waard finansiere troch it Dútske Ministearje fan Ferfier. It tastel waard boud yn in spesjale fabryk te Altenrhein, by it Switserke part fan de Mar fan Konstanse om dêrmei it Ferdrach fan Fersailles te omsilen dat Dútslân ferbea on fleanmasines te bouwen nei de Earste Wrâldkriich.
Fierder lêze
Boeken
Jan Bonga
thumb|19e-iuwske ôfbylding fan de wettergeuzen [[Jacob Cabeliau en Jan Bonga]] Jan Bonga († 1580) wie in wettergeus en grytman fan West-Dongeradiel tusken 1560 - 1567. Hy wie lid fan it Ferbûn fan Eallju (1566). Yn 1567 wenne er yn ballingskip yn Emden.
Byzantynske Ryk
Hoewol't it Byzantynske Ryk yn frijwol alle opsichten in Gryksk ryk wie, hold men yntern oan 'e ein ta fêst oan 'e beneaming fan it 'Romeinske Ryk'. It Byzantynske Ryk waard, alteast op 'e Balkan en yn it Midden-Easten, beskôge as de wettige rjochtsopfolger fan it oarspronklike Romeinske Ryk (yn it westen foel dy posysje ta oan it Frankyske Ryk en letter oan it Hillige Roomske Ryk). Ek de sljochtwei ynwenners beskôgen harrensels as Romeinen (Rhomaioi), ek al sprieken se gjin Latyn mar Gryksk. Yn it offisjele ferkear bleau it Latyn noch oant de sânde iuw beholden, wêrnei't it ek dêr ferfongen waard troch it Gryksk.
Stodyk
In Stodyk is in streekrjochte, mei help fan de minske, opstode dunerige.
Blackwall (Londen)
Haven
Blackwall hat iuwenlang in wichtige haven west, waans namme ferbûn wie mei seereizen en ekspedysjes fan grut belang. Sa sette Martin Frobisher dêr 7 juny 1576 ôf op in ekspedysje dy't de Noardwest Passaazje fine moast; finansjiere troch de Moskovyske Hannelskompanjy. Walter Raleigh hie in hûs yn Blackwall en yn de iere 17e iuw wie de haven it plak dêr't kolonisten fan Noard-Amearika en West-Ynje fanwege de Londenske Kompanjy wei ferfearen.
Baukesleat
De Baukesleat is in feart yn de gemeente Súdwest-Fryslân. De feart rint yn polder De Ruter besuden Drylts en komt út yn de Wide Wimerts.
Mongoal (ko)
De foarâlden fan it ras wiene de wylde Aziatyske ko (Bos turano mongolicus). Yn 1949 waard it ras bot ferbettere troch krusen mei Europeeske kowerassen. Dat barde foar it earst mei in shorthorn. It ras is frijwat behindich; grutte en gewicht hingje bot ôf fan omstannichheden en de kwaliteit fan it fretten. It bist is guodlik, keallet maklik en is hurd. Ujumqinkij kinne ûnder goede omstannichheden 500-600 kg molke produsearje yn in laktaasjeperioade fan fiif moannen, it fetpersintaazje sit om de 5 %.
Wet
Soarten wetten
Hoewol't dit ûnderskied earder teoretysk liket te wêzen binne der yn de alledeiske praktyk dochs dúdlike ferschillen.
Spikereach
Spikereach is it seisde fan de sân Eastfryske eilannen dy't bewenne binne en dat ynleit tusken de eilannen Langereach yn it westen en Wangereach yn it easten. De eilannen wurde troch de seegatten de Otzumer Balje en de Harle fan inoar skieden. De lytste ôfstan nei de fêstewâl is 5,7 km.
Lütje Hörn
It oerflak fan it eilân is om-ende-by 31 hektare grut. It stjit foaral bekend as in grut fûgeleilân dat net frij tagonklik is. Dêr is ek gjin bebouwing op it eilân. Lütje Hörn is in rinnend eilân; sawol de ôfmjittingen as de lokaasje fan it eilân is net stabyl.
Lütje Hörn waard it earst neamd yn 1576 as Hooghe Hörn yn seemansgids. Sûnt 1859 komt it eilân foar op topografyske kaarten.
Rocamadour
Skiednis
Rocamadour waard in tige populêre beafeartsplak op de wei fan Noard-Jeropa nei Santiago de Compostella. In soad bekende minsken kamen nei Rocamadour op pylgertocht, dêr't kening Loadewyk de Fromme en Hindrik III fan Ingelân, dy't yn Rocamadour op wûnderbaarlike wize genêzen wêze soenen fan in sykte, part fan útmakken.
Nijsgjirrichheden
Tusken de stêd en it kastiel yn lizze sân hillichdommen oan de Parvis des Églises, te berikken troch in trep mei 223 treden, of in lift.
Balkasjmar
Lykas de Aralmar wurdt de Balkasjmar stadichoan lytser en sâlter. De wichtichste oarsaak dêrfan is it yntinsive wettergebrûk (enerzjywinning, lânbou) út de oanswettende rivieren. De mar is boppedat bot fersmoarge.
Langereach
Ferbinings
thumb|center|400px|Utsjoch fan [[Baltrum op Langereach, mei yn 'e fierte Spikereach.]]
Heckrund
thumb|Heckrund, bolle It heckrund is in koweras (Bos domesticus), neamd nei de bruorren Heck. It ras is it resultaat fan it besykjen om de Oerokse, dy't yn 1627 útstoarn is, werom te fokken út fan de Oerokse ôflate kowerassen.
Gil Birmingham
Aktearkarriêre
Yn 'e 2010-er jierren hie Birmingham weromkearende rollen yn ferskate tillefyzjesearjes, wêrûnder The Lying Game, Banshee, House of Cards (as Daniel Lanagin), en Siren. Ek hied er gastrollen yn û.m. de aksjesearje Vegas en de plysjesearje NCIS: Los Angeles. Ien fan syn bekendste rollen hie Birmingham, doe't er fan 2015 oant en mei 2017 yn sân ôfleverings fan 'e searje Unbreakable Kimmy Schmidt de rol fan Virgil White spile. Yn 2011 wurke er as stimakteur mei oan 'e westerntekenfilm Rango. Fierders hied er rollen yn films as Shouting Secrets (2011), Crooked Arrows (2012), The Lone Ranger (2013), The Space Between Us (2017), Transformers: The Last Knight (2017) en Saint Judy (2018).
Strjitte fan Floarida
Yn it noardwesten fan de Strjitte fan Floarida streamt de Floaridastream, in waarme seestream út de Golf fan Meksiko nei it noarden ta.
Simon Frisius
Simon Frisius ek: Symon Wijnhouts Frisius, of Simon Wijnhouts de Vries (Harns, 1570–75 – De Haach, 1628/29) wie in Frysk etser en printekeunstner. Hy reizge yn Frankryk, Spanje, Dútslân, Bohemen en Ruslân.
Emmeloard
Wiken
Ek binne der op it stuit noch ferskate nijbouprojekten. Der wurdt no noch drok boud oan de wenwyk Emmelhage. In oar projekt is Ekopark, in kombinaasje fan wenjen en arbeidzje by yndustryterrein De Munt.
Dornier Do 17Z
De Dornier Do 17Z wie in bommewerper fan de Dútske Luftwaffe, dy't fral yn it begjin fan de Twadde Wrâldkriich ynset waard, bygelyks yn de slach om Ingelân, mar earder ek al yn de Spaanske Boargeroarloch (1936-1939).
Fleanders hâlden wol fan it tastel om't it sterk, stabyl en betrouber wie. De Do 17 hie gjin bepânsering.
The Beatles
De opkomst fan de Beatles
Dôchs gean de Beatles troch. Yn jannewaris meie de Beatles optreden yn Liverpool. In freon fan Pete Best, Neil Aspinall wurdt harren roadmanager en sjauffeur fan harren buske. Nei in oantal optredens gean se wer werom nei Dútslân. Se trede op yn Hamburch yn de Top Ten Klup. De Dútske producer Bert Kaempfer hiert de Beatles yn as begeliedingsgroep fan de sanger Tony Sheridan. As de Beat Brothers nimme se acht nûmers op. Yn Dútslân ferskynt it alderearste Beatles singeltsje fan de wrâld. Mei de nûmers ‘My bonnie’ en ‘When de saints’. De groep giet yn juny werom nei Ingelân. Stuart Sutcliff beslút om te bliuwen. Paul McCartney giet no de basgitaar bespyljen. De Beatles meie weromkomme yn Liverpool. Dêr wurde se hieltyd ferneamder. Op 31 augustus 1961 wurdt in Beatles fanklub oprjochte. Brian Epstein wurdt letter yn it jier harren nije manager. Hy komt by de Beatles troch it plaatsje dat útbrocht is yn Dútslân.
Wat barde der fierder
Yn novimber 2003 bringe de twa oerbliuwende Beatles, Ringo Starr en Paul McCartney, it album ‘Let it be…naked’ út. It is in remake fan it âlde album.
Golf fan Meksiko
thumb|De Golf fan Meksiko yn 3D De Golf fan Meksiko (Ingelsk: Gulf of Mexico, Spaansk: Golfo de México) is in see yn Noard-Amearika. Lannen oan de Golf fan Meksiko binne Meksiko (mei de dielsteaten Yucatán, Campeche, Veracruz, Tamaulipas), de Feriene Steaten (fan east nei west: Florida, Alabama, Louisiana, Mississippy, Texas) en Kuba.
Paraguay
Lizzing
Paraguay wurdt begrinzge troch:
Roeien op de Olympyske Simmerspullen 1956
De Olympyske Simmerspullen 1956, ek wol de XIXe Olympiade neamd, waarden yn 1956 yn Melbourne, Austraalje hâlden. It roeien hie plak by Ballarat op de Lake Wendouree.
Lake Wendouree
Lake Wendouree wie yn 1956 it plak wêr't roeien en kanofarren hâlden waard. By it finish plak fan de roeibaan stiet hjoed de dei in monumint der wie plak foar 14.300 taskôgers. Op loftfoto's is de roeibaan dat dwêrs troch it mar giet it bêste te sjen.
Tetman en Jarich
Tetman en Jarich wie in revuselskip dat bestie út de twillingbruorren Tetman de Vries en Jarich de Vries út Bitgummole.
Karnaval
Oarsprong
Yn dy betsjutting wurdt de term ôflaat fan it Latyn: carne vale (= farwol oan it fleis). In oare mooglike ferklearring foar de term is it ek Latynske carrus navalis: skipswein, dat ferwize soe nei omreizgjende groepen yn in as in skip eagjende wein of karre, it saneamde narreskip, mar ek slaan kin op it skip dêr't de seegod fan de Kelten/Germanen út it noarden kaam om diel te nimmen oan de winterfeesten.
Kolombia
Skiednis
right|thumb|150px|Prekolumbiaanske kultueren Yn it prekolumbiaanske tiidrek waard it gebiet bewenne troch ynhiemske yndiaanske folken, dêr't guon fan in heech beskavingsnivo berikten. De âldste minsklike resten dy't fûn binne geane tebek nei likernôch 16.400 jier lyn. Nei de ûntdekking fan Amearika yn 1499 troch de Jeropeanen waard Kolombia healwei de 16e iuw troch de Spanjerts ferovere en kolonisearre. Selsstannigens fan Spanje folge yn 1819 en it lân krige yn 1886 har earste grûnwet.
Fuotbalferiening Bûtenpost
VV Bûtenpost is in fuotbalklup yn de sneonshaadklasse B. De bynamme fan de klup is de Blauwkes. Bûtenpost spilet syn wedstriden op sportpark De Swadde.
Campeche
Campeche is:
De Lotten
Dit ferlottingssysteem waard lykwols nei 1572 ynfierd. It gebiet De Lotten leit op grûn dy't hearde by de kommanderij (it kleaster) Sint Jansberch, dat yn 1282 troch de Johanniters stifte waard. Dat kleaster stie - fansels - op in terp, dy't op it plak lei dêr't no it algemiene begraafplak is. By de kommanderij hearde in korpus (greiden) dat troch de Johanniters brûkt waard foar it deistige ûnderhâld.
Leien
Nammejouwing
De namme Leien komt foar it earst foar yn in oarkonde út 1108, wêryn't Adelwino de Ledene as boarchgreve neamd wurdt. In populêre ferklearring foar de namme Leien is dat dy ôflaat wêze soe fan de âlde Romeinske delsetting Lugdunum Batavorum, mar yn werklikheid lei dy mear yn de buert fan Katwijk. In oare ferklearring is dat Leien syn namme te tanken hat oan it rivierke 'De Leyte', dy't yn de Ryn ôfwettere.
Wapen en flagge
De stedsflagge bestiet út trije horizontale banen yn de kleuren read-wyt-read. Oan de kant fan de flaggestôk sit in reade sirkel mei, opnij, de twa reade kaaien út it wapen. De flagge waard yn 1949 fêststeld troch de gemeenteried.
Skiednis
Fan ôf de 17e iuw kaam de sted ta grutte bloei, feroarsake troch flechtelingen út Flaanderen, dy't de tekstylyndustry fuortsterkten. Troch in grutte befolkingsgroei yn dizze perioade (fan 15.000 nei 70.000 ynwenners) wiene neie útwreidingen fan de stêd nedich. Dêrfoar waarden nije grêften en singels oanlein. It hjoeddeistige sintrum fan Leien, werom te kennen oan it singelpatroan, waard in 1695 foltôge.
Finn (Star Wars)
Yn The Last Jedi
Wannear't de Earste Oarder mei it belegeringskanon troch de feilichheidsdoar hinne brekt, ferskynt ynienen Jedi-ridder Luke Skywalker op it toaniel. Hy daget syn omkesizzer Kylo Ren út en hâldt dêrmei de oanfal fan 'e Earste Oarder op. Underwilens liede de kristallen foksen de fersetslju nei in útgong fan 'e basis, dy't lykwols tichtset is troch in ynstoarting, wêrby't reuseftige rotsblokken delkommen binne. De kristallen wêzens kinne troch in lyts gatsje ûntkomme, mar de fersetslju sitte fêst. Rey arrivearret mei Chewbacca yn 'e Millennium Falcon en brûkt de Krêft om 'e rotsblokken fansiden sweve te litten. Finn en alle oare fersetslju kinne dan de basis ferlitte en ûntkomme yn 'e Millennium Falcon.
Yn The Rise of Skywalker
Se beslute ta in rêdingsmisje en ynfiltrearje it stjerreslachskip. Finn en Dameron witte de sel te finen dêr't Chewbacca fêstholden wurdt. Se befrije him en besykje dan de Millennium Falcon te berikken, dy't troch Kylo syn hantlangers nei de konfrontaasje op Pasaana yn in hangaar fan it stjerreslachskip set is. BB-8, de no oan ûnthâldsferlies lijende C-3PO en D-O, in lyts robotsje dat se oan board fan it romteskip fan Ochi oantroffen hawwe, binne streekrjocht nei de Millennium Falcon gien om it útnaaien fan 'e hiele groep ta te rieden. As Finn, Dameron en Chewbacca hàst harren doel berikt hawwe, wurde se lykwols ynsletten troch stoarmtroepers en moatte se belies jaan. Se wurde finzen nommen, wêrnei't generaal Enric Pryde, de ûnderbefelhawwer fan 'e Earste Oarder, opdracht jout om harren stânrjochtlik te eksekutearjen. It trio wurdt lykwols rêden troch generaal Hux, dy't harren fertelt dat hy de anonime sympatisant is dy't it Ferset de ynformaasje oer Exegol en keizer Palpatine taspile hat. As Finn him ûnderstiet oer syn motyf, byt Hux him ta dat er neat om it Ferset jout, mar nammenste mear om Kylo Ren, dy't er hatet. Hy wol alles wol dwaan om Kylo fale te litten. Finn, Dameron en Chewbacca witte de Millennium Falcon te berikken, pikke Rey op en ûntkomme.
Se reizgje nei de koördinaten út 'e ynskripsje op 'e Sith-dagge, dy't in plak oantsjutte op 'e moanne Kef Bir, yn it planetestelsel Endor. Dat is it plak dêr't mear as tritich jier lyn de wrakstikken fan 'e twadde Deadsstjer delkommen binne, nei't dat romtestasjon en massaferneatigingswapen troch it Rebelleferbûn opblaasd wie yn 'e Slach by Endor. De weifiner blykt yn ien fan 'e reuseftige wrakstikken te sitten, dat in eintsje út 'e kust yn see delkommen is. Op Kef Bir moetet it selskip in kloft op orbaks ridende âld-stoarmtroepers, dy't tsjin 'e Earste Oarder yn opstân kommen en op Kef Bir strâne rekke binne. Hja wurde oanfierd troch in jonge frou, Jannah, mei wa't Finn, dy't ek in desertearre stoarmtroeper is, fuort in bân fielt. Om't de Millennium Falcon by de lâning op Kef Bir skea oprûn hat en earst reparearre wurde moat, beslút Rey út tiidneed de reuseftige weagen yn in lyts boatsje te trotsearjen. Finn en Jannah weagje har libben troch efter har oan te gean, mar se kinne net foarkomme dat Kylo Ren, dy't yn syn TIE-jager boppe-op it wrakstik fan 'e Deadsstjer lânet, Rey de twadde weifiner ôfhandich makket en it ding fernielt. Nei in konfrontaasje mei Kylo, wêrby't se him earst deadlik ferwûnet en dan genêst, flechtet Rey yn Kylo syn TIE-jager. Finn en Jannah wurde oppikt yn 'e reparearre Millennium Falcon.
Drachtster Boys
Gegevens
Namme Oprjochte Tenu Fjilden Earste team Trainer
Hiddemastate
De Hiddemastate wie in state besuden Himpens yn de buorskip Suderbuorren yn de gemeente Ljouwert. Fan de state is neat werom te finen.
Albertville (Frankryk)
Ferkear en ferfier
thumb|left|250px|Albertville en omjouwing Yn de gemeente leit spoarweistasjon Albertville.
Fan Bûgjen Frjemd
Fan Bûgjen Frjemd wie yn 1992 in aksjegroep fan Fryske studinten út Grins. De groep demonstrearre ûnder oaren tsjin fierdere noardlike gearwurking, omdat dêrtroch it bestean fan de provinsje Fryslân faai komme soe te stean.
A Good Day to Die Hard
Plot
Alik en Irina twinge Komarov om 'e klûsdoar iepen te meitsjen, mar de doar blykt, ta alteraasje fan Alik, tagong te jaan ta in ûnbidige opslachromte. Dan komt oan it ljocht dat it dossier oer Tsjagarin nea bestien hat. Wat der yn 'e klûs opslein leit, is in hoemannichte wapene uranium, dat op 'e swarte merk €1 miljard wurdich is. It guod is troch Komarov oan 'e kearnsintrale fan Tsjernobyl ûntlutsen, wat laat hat ta de kearnramp. Ear't Alik foar it ferstân kriget wat dit betsjut, wurdt er troch Komarov troch de holle sketten. Irina blyk in dûbelaginte te wêzen, dy't altyd al mei har heit ûnder ien tekken skûle. Komarov skillet Tsjagarin op, dy't krekt in massaazje kriget. Mei sichtbere foldwaning leit er Tsjagarin út hoe't er him te fluch ôf west hat, en harket dan ta hoe't de masseur, dy't in trewant fan him is, Tsjagarin smoart oant er it bestjert.
Untfangst
Fan 'e filmkritisy krige A Good Day to Die Hard oer it algemien minne resinsjes. Dêrby waard benammen ôfjûn op it ûnoannimlike útgongspunt, de swakke plot en it mei klisjees ôfmakke senario, mar ek wie der krityk op 'e folsleine oerdreaune (want net te oerlibjen) aksjesênes, de kamerarezjy en it gebrek oan karakterûntwikkeling. Wol waarden de special effects oer it algemien priizge.